येदियुरप्पा पार्टी के सम्मानित नेता : गडकरी  
एनडीटीवी से बातचीत में गडकरी ने कहा कि येदियुरप्पा को लेकर अभी कोई भी नतीजा निकालना जल्दबाजी होगी। वे अभी कानूनी लड़ाई लड़ रहे हैं।
बीजेपी अध्यक्ष नितिन गडकरी ने इस बात से इनकार किया है कि जमीन घोटाले में फंसे कर्नाटक के मुख्यमंत्री येदियुरप्पा को लेकर भ्रष्टाचार के खिलाफ पार्टी की मुहिम कमजोर होगी। एनडीटीवी से बातचीत में गडकरी ने कहा कि येदियुरप्पा को लेकर अभी कोई भी नतीजा निकालना जल्दबाजी होगी।   उन्होंने कहा कि येदियुरप्पा कानूनी लड़ाई लड़ रहे हैं लेकिन उन्हें इस बात से इनकार नहीं किया जा सकता कि वो अभी भी पार्टी के एक सम्मानित नेता हैं। येदियुरप्पा को लेकर बीजेपी के भीतर अलग−अलग सुर सुनाई देने के बारे में पार्टी अध्यक्ष ने कहा कि जब तक येदियुरप्पा पर कोर्ट का फैसला नहीं आ जाता कोई नतीजा नहीं निकाला जाना चाहिए।